CELEX: 32020D0402(01)
Language: hu
Date: 2020-04-01 00:00:00
Title: A Bizottság határozata (2020. április 1.) a biogazdálkodással kapcsolatos technikai tanácsadással foglalkozó szakértői csoport tagjainak kinevezéséről és a tartaléklista összeállításáról szóló 2017/C 287/03 határozat módosításáról 2020/C 110/04

2.4.2020   
               
               
                  HU
               
               
                  Az Európai Unió Hivatalos Lapja
               
               
                  C 110/4
               
            
         A BIZOTTSÁG HATÁROZATA
         (2020. április 1.)
         a biogazdálkodással kapcsolatos technikai tanácsadással foglalkozó szakértői csoport tagjainak kinevezéséről és a tartaléklista összeállításáról szóló 2017/C 287/03 határozat módosításáról
         (2020/C 110/04)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a biogazdálkodással kapcsolatos technikai tanácsadással foglalkozó szakértői csoport felállításáról szóló, 2009. június 3-i 2009/427/EK bizottsági határozatra (1) és különösen annak 4. cikke (2) bekezdésére,
         mivel:
         
                     (1)
                  
                  
                     A Bizottság a 2009/427/EK határozattal létrehozta a biogazdálkodással kapcsolatos technikai tanácsadással foglalkozó szakértői csoportot (a továbbiakban: a csoport).
                  
               
                     (2)
                  
                  
                     A 2017/C 287/03 bizottsági határozat (2) megállapította – a 2009/427/EK határozat 4. cikkének (2) bekezdése értelmében, valamint a 834/2007/EK tanácsi rendelet (3) hatályának megfelelően – az alkalmas jelöltként kinevezett szakértőket felsoroló tartaléklistát.
                  
               
                     (3)
                  
                  
                     Az (EU) 2018/848 európai parlamenti és tanácsi rendelet (4) hatályon kívül helyezte a 834/2007/EK rendeletet. Az új rendelet alkalmazandó többek között az olyan, élelmiszerben vagy takarmányban történő felhasználásra szánt tengeri sóra és egyéb sókra, amelyek nem tartoztak a 834/2007/EK rendelet hatálya alá.
                  
               
                     (4)
                  
                  
                     Az (EU) 2018/848 rendelet 21. cikkének (1) bekezdése értelmében a Bizottság felhatalmazást kap arra, hogy olyan felhatalmazáson alapuló jogi aktusokat fogadjon el, amelyek az élelmiszerben vagy takarmányban történő felhasználásra szánt tengeri sóra és egyéb sókra vonatkozó részletes termelési szabályokkal egészítik ki az említett rendeletet. A 2009/427/EK határozat 2. cikkének b) pontja értelmében a szakértői csoport segíti a Bizottságot az új termelési szabályok kidolgozásában.
                  
               
                     (5)
                  
                  
                     A 2009/427/EK határozat 5. cikkének (2) bekezdésével összhangban egy, a sótermelés területén szakértelemmel rendelkező alcsoportot kell létrehozni annak érdekében, hogy segítse a Bizottságot az élelmiszerben vagy takarmányban történő felhasználásra szánt tengeri sóra és egyéb sókra vonatkozó termelési szabályok kidolgozásában. A sótermelési szakértőket fel kell venni a 2017/C 287/03 határozattal összeállított tartaléklistára.
                  
               
                     (6)
                  
                  
                     A 2009/427/EK határozat 4. cikkének (2) bekezdésével és a Bizottság átláthatósági politikájával összhangban pályázati felhívás jelent meg a bizottsági szakértői csoportok és más hasonló testületek nyilvántartásában. A pályázók által benyújtott dokumentációkat értékelték, és az értékelés alapján kiválasztásra került négy, sótermelési szakértő, akik felkerültek az alkalmas jelöltként kinevezett szakértőket felsoroló tartaléklistára.
                  
               
                     (7)
                  
                  
                     A kiválasztási eljárás lezárása érdekében a Bizottságnak fel kell vennie ezeket a szakértőket a jelölteket tartalmazó tartaléklistára,
                  
               A KÖVETKEZŐKÉPPEN HATÁROZOTT:
         
            1. cikk
            A 2017/C 287/03 bizottsági határozat mellékletének B. részében az alkalmas jelöltként kinevezett szakértőket ábécésorrendben felsoroló tartaléklista kiegészül a következő nevekkel:
            
                         
                     
                     
                        ALDEGUER MORALES Lidia
                     
                  
                         
                     
                     
                        GÖTZFRIED Franz
                     
                  
                         
                     
                     
                        MERLIN Louis
                     
                  
                         
                     
                     
                        SIEBERT Andrea
                     
                  
         
            2. cikk
            Ez a határozat az elfogadásának napján lép hatályba.
         
         
            Kelt Brüsszelben, 2020. április 1-jén.
            
               
                  a Bizottság részéről
               
               Janusz WOJCIECHOWSKI
               
                  a Bizottság tagja
               
            
         
         
            (1)  HL L 139., 2009.6.5., 29. o.
         
         
            (2)  A Bizottság 2017/C 287/03 határozata a biogazdálkodással kapcsolatos technikai tanácsadással foglalkozó szakértői csoport tagjainak kinevezéséről és a tartaléklista összeállításáról (HL C 287., 2017.8.31., 3. o.).
         
            (3)  A Tanács 834/2007/EK rendelete (2007. június 28.) az ökológiai termelésről és az ökológiai termékek címkézéséről és a 2092/91/EGK rendelet hatályon kívül helyezéséről (HL L 189., 2007.7.20., 1. o.).
         
            (4)  Az Európai Parlament és a Tanács (EU) 2018/848 rendelete (2018. május 30.) az ökológiai termelésről és az ökológiai termékek jelöléséről, valamint a 834/2007/EK tanácsi rendelet hatályon kívül helyezéséről (HL L 150., 2018.6.14., 1. o.).